hu hu hu en en hu pt hu hu hu hu hu hu de hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en en hu pt hu hu hu hu hu hu hu hu pt hu
Mikulás ösvénye – Játékos, rejtvényes séta Újlipótvárosban
2020.12.02-2020.12.03. – tetszőleges időbeosztásban – előzetes regisztrációval
A Mikulásnak 9 rénszarvasa van, akik a szánját húzzák.
Közelegnek az ünnepek. Mindenki lázasan készülődik  Mikulás háza táján.
A manók már összekészítették az ajándékokat. Az útvonal megtervezve.
A szán felnyergelve. Minden készen áll. De hol vannak a rénszarvasok?
Úgy tűnik 2 szarvas eltűnt… a szán viszont csak akkor indulhat, ha mindenki megvan.
Lehet, hogy nem érnek ki időben az ajándékok? Most mi lesz??
Tudjátok mit? Segítsünk megtalálni a két elkószált szarvast, hogy a Mikulás időben elindulhasson a szánjával és az ajándékokkal!
Az a hír járja, hogy Újlipótvárosban látták őket utoljára….
A kép forrása: pixabay.com
A Mikulás két elveszett, szánhúzó rénszarvasát keressük.
A szarvasok egy ösvényen haladtak, Nektek követni kell őket egy térkép segítségével. Az ösvény 5 állomásból áll, minden állomáson állatok segítik az utat (van egy kakukktojás is az állomások között, de ezt nem áruljuk el).
Az állatokat, amelyekkel útközben találkoztok, jegyezzétek fel egy papírra. A rejtvény megfejtését az állatok neveinek betűiből kell majd kirakni, DE NEM mindegyik betűt kell felhasználni hozzá. A megfejtés a két eltűnt szarvas neve lesz.
Segítségül az instrukciókkal együtt elküldjük a Mikulás 9 rénszarvasának a nevét!
A programra előzetes regisztráció szükséges!
Regisztrálni december 1-én 12.00 óráig lehet!
A regisztrációt követően elküldünk egy térképet és az instrukciókat a megadott e-mail címre, ami alapján december 2-án vagy december 3-án a Mikulás ösvényét be tudjátok járni.
A helyes megfejtést december 3-án, csütörtökön 18.00 óráig kell elküldeni az info@pannka.hu e-mail címre.
Aki részt vesz a programon és beküldi a helyes megfejtést, megkapja a Mikulás ajándék csomagját.
Az ajándék csomag – tekintettel a járványhelyzetre – december 4-én az általatok megjelölt idősávban, egyesével vehető át a PannKa Közösségi tér bejárata előtt (az időpontokról a későbbiekben még tájékoztatni fogunk Benneteket).
+ Google Naptár+ iCal Exportálás
PannKa mesés sétája Újlipótvárosban »
All right reserved - Minden jog fenntartva.
Üzemeltető: XIII. Kerületi Közszolgáltató Zrt. - SKult13 Divízió